Мух1амад–Саг1ид гьавуна 1901 соналъ Мадина шагьаралда, Ша-мил имамасул бищун гьит1инав вас Мух1амад–Камилилги черкесай Нажибатилги хъизамалда. Мух1амад–Саг1ид гуревги гьезул рук1ана ясал–Нажабатги (1899–1983) Нажияги (1916–1983) ва гьит1инго хва-рав вас Жамалудинги. Г1усманиязул Империя бихун хадуб, Мух1амад–Камил хъизангун цадахъ гочана Истамбулалде. Гьениб Мух1амад-Саг1идица лъуг1изабуна Галатасарай лицей.